stanford-oval/wikipedia huggingface dataset:
השוודים הדמוקרטים
היסטוריה > שורשים פשיסטים ונאציים

למפלגה היו שורשים בפשיזם ואף בנאציזם השוודי, כאשר בין מייסדי המפלגה ניתן למנות את גוסטף איקסטרם בן ה-81, אחד מבין מתנדבי הוואפן אס אס ילידי שוודיה שנשאר בגרמניה לאחר המלחמה, וחזר לשוודיה רק לאחר פרישתו לגמלאות. בשנותיה הראשונות התאפיינה המפלגה בסממנים נאציים מובהקים, כאשר חבריה ארגנו הפגנות אלימות במאלמה ובגטבורג, שכללו בין היתר את הנפת דגלי צלב הקרס, הצדעות במועל יד וקריאות נגד יהודים ומוסלמים. זאת ועוד, יושב ראש המפלגה הראשון, אנדש קלשטרם, שהיה חבר במפלגת הרייך השוודי (מפלגה נאו-נאצית) איים בשיחת טלפון ב-1984 על אושיית התקשורת השוודי הגה גייגה, כשבין דבריו אמר ש"אנחנו נשרוף אותך ואת כל היהודים". בנאום שנשא חבר המפלגה סמואל אלגמלם ב-2008 בעצרת בווקשה הוא ציין לטובה את העובדה ש"אין הרבה יהודים בווקשה".
האירוע המפלגתי הגדול ביותר בשנותיה הראשונות של המפלגה התרחש בהפגנה שהתקיימה ב-30 בנובמבר 1991, באירוע לציון יום השנה לפטירתו של קרל השנים עשר, מלך שוודיה. במהלך האירוע צעדו וטרנים מתנדבי הוואפן אס אס עם דגלי הוורמכט, לצד צעירים נאו נאציים אחרים, וקראו קריאות נגד יהודים. ההפגנה עוררה ביקורת ציבורית נרחבת, ובצעד יוצא דופן נציגי 5 מפלגות מכל קצוות הקשת הפוליטית בשוודיה (מפלגת העם, הסוציאל-דמוקרטים, המתונים, מפלגת המרכז, והנוצרים הדמוקרטים) הוציאו במשותף הודעה מיוחדת המגנה את הגזענות והאנטישמיות שהופגנו במהלך ההפגנה.
רק לאחר שעברה את אחוז החסימה לראשונה ב-2010 החלו בכירים במפלגה להתרחק מהעבר הפשיסטי שלה, ובאופן רשמי, כיום המפלגה מגנה פשיזם ונאציזם.[דרוש מקור] עם זאת, הדבר עדיין מוטל בספק ומצוי בדיון ציבורי.
לצד כל זאת, חברי הכנסת של הליכוד נפגשו עם חברי פרלמנט מהמפלגה השוודית בעקבות יוזמה של חבר הכנסת עמית הלוי מהליכוד. המפלגה, אשר מוחרמת על ידי יהודים בשוודיה, ביקשה להצהיר על התנתקות מעברה האנטישמי ותמיכה בישראל, ובכלל זה הכרה בחשיבות המאבק באיראן; התנגדות לתמיכה בטרור על ידי הרשות הפלסטינית; דרישה מממשלת שוודיה להכיר בירושלים כבירת ישראל ולהעביר את שגרירותה לירושלים; וקריאה להכניס את ארגון חזבאללה בשלמותו לרשימת ארגוני הטרור של האיחוד האירופי.
היסטוריה > הישגי המפלגה

המפלגה עברה לראשונה את אחוז החסימה, העומד על 4%, בבחירות של 2010. העלייה של המפלגה תאם את העלייה בכל אירופה של מפלגות ימין לאומיות.
בבחירות בספטמבר 2018 המפלגה קיבלה 17.5% מקולות הבוחרים והשיגה 62 מקומות בריקסדאג, הפרלמנט השוודי. עם זאת, המפלגה הוחרמה על ידי שאר סיעות הבית, אשר רואות בה עדיין, לדבריהן, מפלגה גזענית ואנטישמית, דבר שהוביל להקמת ממשלות המיעוט ממשלת לוון הראשונה, השנייה והשלישית וממשלת אנדשון הראשונה.
בחודשים הראשונים של שנת 2020, בתקופת מחלת הקורונה העולמית, המפלגה הועמדה בסקרים ארציים כמפלגה הגדולה ביותר וסיימה במקום השני.
תוצאות בבחירות > לפרלמנט (Riksdag)

| שנת בחירות | # בוחרים |  % מכלל הבוחרים | # מושבים | +/- |
| --- | --- | --- | --- | --- |
| 1988 | 1,118 | 0.0 | 0 / 349 |  |
| 1991 | 4,887 | 0.1 | 0 / 349 |  |
| 1994 | 13,954 | 0.3 | 0 / 349 |  |
| 1998 | 19,624 | 0.4 | 0 / 349 |  |
| 2002 | 76,300 | 1.4 | 0 / 349 |  |
| 2006 | 162,463 | 2.9 | 0 / 349 |  |
| 2010 | 339,610 | 5.7 | 20 / 349 |  20 |
| 2014 | 781,120 | 12.9 | 49 / 349 |  29 |
| 2018 | 1,135,627 | 15.6 | 62 / 349 |  14 |
| 2022 | 1,322,214 | 20.5 | 73 / 349 |  11 |
תוצאות בבחירות > לפרלמנט האירופי

| שנת בחירות | # בוחרים |  % מכלל הבוחרים | # מושבים | +/- |
| --- | --- | --- | --- | --- |
| 1999 | 8,568 | 0.3 | 0 / 22 |  |
| 2004 | 28,303 | 1.1 | 0 / 19 |  |
| 2009 | 103,584 | 3.3 | 0 / 19 |  |
| 2014 | 359,248 | 9.7 | 2 / 20 |  2 |
| 2019 | 636,877 | 15.3 | 3 / 20 |  1 |
הערות שוליים

↑  SD bryter med SDU, מתוך תאגיד השידור השוודי, 12 בספטמבר 2015. (בשוודית)
↑  Nazist arbetade för SS – var med och grundade SD, כתבה מתוך אתר Svenska Dagbladet, (בשוודית)
↑  Utan ånger: Gustaf Ekström, SS-veteranen som grundade Sverigedemokraterna av Anders Larsson, Johan Ulvenlöv, Matti Palm
↑  Blågul Nazism, כתבה בשלושה חלקים מאת תאגיד השידור השוודי
↑  Utskrift av telefonsamtal till Hagge Geigert, Förundersökningsprotokoll, Göteborgs Polisdistrikt, Dnr K 12585/84, bilaga 3, sid 1. (בשוודית)
↑  Antisemitism, מתוך אתר tunstrom.nu (בשוודית)
↑  Samuel Älgemalm (SD) om judar i Växjö (בשוודית)
↑  fempartimotion i riksdagen: Förbjud förnekandet av Förrintelsen av Tommy Ringart, מתוך הכרוניקה היהודית, גיליון פברואר 1992, עמוד 34 (בשוודית)
↑  Rydgren, Jens (2006). From Tax Populism to Ethnic Nationalism: Radical Right-wing Populism in Sweden. Oxford: Berghahn Books. pp. 108–113. ISBN 1-84545-218-6.
↑  Till skillnad från Magdalena Andersson och hennes socialdemokrater kommer vi varken att lämna eller överge våra rötter., מתוך הטוויטר הרשמי של אוקסון (בשוודית)
↑  שירית אביטן כהן, הליכוד מזהה שינוי מגמה בימין הקיצוני באירופה לטובת ישראל - ומהדק יחסים, באתר ישראל היום, ‏12 ביוני 2023
↑  אסף אוני, ‏מה אפשר ללמוד על המהפכה המשפטית מטיסת נתניהו לאיטליה, באתר גלובס, 9 במרץ 2023
↑    Jake Wallis Simons, ‏EU elections 2014: 'I can hear the boots of the 1930s marching through Europe', The Telegraph, 13 May 2014
↑  מהפך בשוודיה: ניצחון דחוק לימין בצל הסחף אל הפופוליסטים. ynet

14 בספטמבר 2022
| --- | --- |
בקרת זהויות :  GND: 4824864-2  ISNI: 0000 0001 0708 7450  LCCN: nb2010018947  SELIBR: 237207  VIAF: 156521680   WorldCat (עם VIAF): 156521680
ואנס בראנד

| --- | --- |

ואנס בראנד (1971)
 לידה:  9 במאי 1931 (בן 93) לונגמונט, ארצות הברית 
 מידע כללי
 לאום:  ארצות הברית אמריקאי
 השכלה:  אוניברסיטת קליפורניה בלוס אנג'לס  בית הספר לטייסי ניסוי של הצי האמריקאי  אוניברסיטת קולורדו בולדר  Longmont High School 
 עיסוק בעבר:  אסטרונאוט
 עיסוקים נוספים:  טייס
 תקופת השירות:  1966–2008 (כ־42 שנים)
 דרגה:  קפטן בצי ארצות הברית
 זמן שהייה בחלל:  31 יום, 2 שעות ו־2 דקות
 ביוגרפיה בנאס"א:  ואנס בראנד
 משימות
 אפולו-סויוז, STS-5, STS-41-B,STS-35
    
 עיטורים
 סיכת האסטרונאוט של צי ארצות הברית   מדליית השירות המצטיין של נאס"א (2)   מדליית החלל של נאס"א (3)
 
ואנס בראנד (באנגלית: Vance DeVoe Brand;‏נולד ב-9 במאי 1931, לונגמונט) הוא אסטרונאוט אמריקני אשר לקח חלק בתוכניות חלל וטס לחלל ארבע פעמים.
ביוגרפיה

ואנס בראנד נולד בעיירה לונגמונט שבקולורדו וגדל בעירו. בשנת 1953 הוא סיים לימודי באוניברסיטת קולורדו במדעי הטבע. בשנים 1953–1957 הוא שירת בחיל הנחתים של ארצות הברית. בשנת 1955 הוא סיים קורס טיס וניקלט בצי ארצות הברית. הוא הוצב בבסיס ביפן.
בשנת 1960 הוא סיים לימודי תואר בהנדסת אווירונאוטיקה באוניברסיטת קולורדו ובשנת 1964 קיבל תואר שני בתעשייה וניהול מאוניברסיטת קליפורניה.
בשנים 1960–1966 בראנד עבד בחברת לוקהיד קורפוריישן  בתפקידים שונים. באותה תקופה הוא סיים בית ספר לטייסי ניסוי של הצי.
שירות בנאס"א

בראנד נבחר ליחידת אסטרונאוטים ביוני 1966. הוא היה בצוות משנה של אפולו 15 והיה מיועד ל"אפולו 18" שלא התקיים. בהמשך הוא היה מפקד צוות משנה של סקיילאב 2 וסקיילאב 3.
בשנת 1973 בראנד היה טייס בטיסת אפולו סויוז. במהלך טיסה זו בוצע חיבור בין חללית אמריקאית לבין חללית סובייטית.
טיסתו השנייה של בראנד התקיימה בשנת 1983 כאשר הוא פיקד על טיסת STS-5 בה היו רוברט אוברמייר, ג'וזף אלן וויליאם לנויר. בשנת 1984 הוא ביצע טיסה על STS-41-B כמפקד צוות. בשנת 1990 הוא היה מפקד צוות של STS-35 ובאותה שנה הוא היה בן 59. בסך הכול הוא העביר בחלל מעל 31 יממות.
בשנת 1992 בראנד עזב את יחידת האסטרונאטים. תחילה הוא היה שותף לפיתוח פרויקט רוקוול X-30. החל משנת 194 הוא הוצב בבסיס חיל האוויר אדוארדס וכיהן בתפקידים שונים. הוא עזב את נאס"א בשנת 2008.
הקמתו מן המתים של בן האלמנה מנעים

החייאת בנה של האלמנה מנעים, מאת לוקאס קראנאך הצעיר, משנת 1569, בכנסיית העיר ויטנברג.
הקמתו מן המתים של בן האלמנה מנעים, הוא אחד מן הנסים של ישו בבשורת לוקס. ישו הגיע לכפר נין במהלך טקס ההלוויה של בנה של אלמנה, והקים לתחיה מן המוות את בנה הצעיר (בשורת לוקס ז': 17-11).
הכפר נעים היום נין, (או ניין או נעין) הוא כפר ערבי-ישראלי הנמצא צפונית-מזרחית לעיר עפולה, בסמוך לקיבוץ דברת.
נס זה הוא הראשון מבין שלושת הנסים של ישו בבשורות הקנוניות שבהן הוא מקים מתים לתחיה. שני הנסים האחרים הם החייאתה של בת יאיר והחיאתו של לזרוס.
תיאור המעשה

למחרת נס ריפוי עבדו של שר המאה, יצא ישו מכפר נחום והלך עם רבים מתלמידיו ועוד המון עם רב לעבר הכפר נעים. כאשר קרב אל העיר ראה את תהלוכת הלווייתו של בנה של אלמנה מן העיר. כאבה ואבלה הכבד של האלמנה, שאבדה בנוסף לבעלה גם את בנה היחיד, נגע לליבו, ורחמיו נכמרו עליה. הוא אמר לה "אל תבכי", ניגש למיטה עליה הושכבה גופת הנער ונגע בה, ואמר אל הנער "קום". הנער התעורר לחיים והתחיל לדבר. ישו מסר את הבן החי לאמו. כל הנוכחים שצפו בנס הקמת הנער המת, התמלאו יראה, שיבחו את אלוהים ואמרו שנביא גדול קם בקרב עם ישראל. הנס הזה התפרסם ברחבי ארץ יהודה.
תיאור הנס בבשורת לוקס

בבשורת לוקס מתואר הנס כך:
11 וַיְהִי מִמָּחֳרָת וַיֵּלֶךְ אֶל־עִיר וּשְׁמָהּ נָעִים וְרַבִּים מִתַּלְמִידָיו הֹלְכִים אִתּוֹ וַהֲמוֹן עַם רָב׃ 12 הוּא קָרַב אֶל־שַׁעַר הָעִיר וְהִנֵּה מוֹצִיאִים מֵת בֵּן יָחִיד לְאִמּוֹ וְהִיא אַלְמָנָה וְעִמָּהּ רַבִּים מֵעַם הָעִיר׃ 13 וְכִרְאוֹת אֹתָהּ הָאָדוֹן נִכְמְרוּ רַחֲמָיו עָלֶיהָ וַיֹּאמֶר לָהּ אַל־תִּבְכִּי׃ 14 וַיִּגַּשׁ וַיִּגַּע בַּמִּטָּה וַיַּעַמְדוּ הַנֹּשְׂאִים וַיֹּאמַר נַעַר אֹמֵר אֲנִי אֵלֶיךָ קוּמָה׃ 15 וַיִּתְעוֹדֵד הַמֵּת וַיָּחֶל לְדַבֵּר וַיִּתְּנֵהוּ לְאִמּוֹ׃ 16 וּרְעָדָה אָחֲזָה כֻלָּם וַיְשַׁבְּחוּ אֶת־הָאֱלֹהִים וַיֹּאמְרוּ נָבִיא גָדוֹל קָם בְּקִרְבֵּנוּ וְהָאֱלֹהִים פָּקַד אֶת־עַמּוֹ׃ 17 וַיֵּצֵא הַדָּבָר הַזֶּה עָלָיו בְּכָל־יְהוּדָה וּבְכָל־הַכִּכָּר׃
פרשנות

קיימות שתי דוגמאות מן התנ"ך בהן התרחשה החייאת מתים:
הראשונה – החייאתו של בן האלמנה מצרפת, על ידי אליהו הנביא בתנ"ך (ספר מלכים א' פרק י"ז). נס זה נתפס על ידי פרופסור פרד קראדוק (מרצה לשעבר לתאולוגיה באוניברסיטת אמורי בטנסי) כדגם לנס זה של ישו, שכן יש כמה מקבילות בפרטים.
השנייה – החייאתו של בן האשה משונם על ידי אלישע הנביא (ספר מלכים ב' פרק ד' 37-32) גם כן דומה, לרבות תגובת הנוכחים.
מיקומו של הכפר נעים (נין) קרוב מאוד לשונם, המזוהה עם סולם המודרני. סינקלייר פרגוסון (תאולוג וכומר סקוטי) מפנה את תשומת הלב לכך, שזו דוגמה לתבנית חוזרת ונשנית בתולדות הגאולה. הוא מסיק כי ישנו כאן חזרה על דפוס שבו:
"מגיעה למלואה בדמותו של ישו המשיח, הנביא הגדול, המרפא לא רק באמצעות סמכות שהואצלה עליו מאלוהים, אלא בסמכותו שלו, ללא סיוע בטקסים או בתפילות, בפשטות, תוך שימוש בדיבור ישיר. כזה הוא מושיעו של עם ישראל.
האישה בסיפור התאלמנה מבעלה ואבדה גם את בנה היחיד, כך שלא נותר לה איש שיתמוך בה. ייתכן שאובדן בנה היחיד היה מותיר אותה תלויה בחסדיהם של קרובי משפחתה ושכנים.
סיפור זה יחד עם הסיפור הקודם על נס ריפוי עבדו של שר המאה משמש מבוא להבטחה של ישו לשליחיו של יוחנן המטביל שהיה הכלוא באותה עת, שהוא אכן, "ההוא שעתיד לבוא" (לוקס ז: 19), שכן, "המתים קמים לתחיה" (לוקס ז': 22).
ראו גם

ישו
הנסים של ישו
משלי ישו
כנסיית בן האלמנה
הערות שוליים

↑  "Paragraph 2. On the Third Day He Rose from the Dead". Catechism of the Catholic Church. נבדק ב-27 בפברואר 2020. 646 Christ's Resurrection was not a return to earthly life, as was the case with the raisings from the dead that he had performed before Easter: Jairus' daughter, the young man of Naim, Lazarus. These actions were miraculous events, but the persons miraculously raised returned by Jesus' power to ordinary earthly life. At some particular moment they would die again. Christ's Resurrection is essentially different. In his risen body he passes from the state of death to another life beyond time and space.{... {{cite web}}:  (עזרה)}
↑  יז וַיְהִי, אַחַר הַדְּבָרִים הָאֵלֶּה, חָלָה, בֶּן-הָאִשָּׁה בַּעֲלַת הַבָּיִת; וַיְהִי חָלְיוֹ חָזָק מְאֹד, עַד אֲשֶׁר לֹא-נוֹתְרָה-בּוֹ נְשָׁמָה. יח וַתֹּאמֶר, אֶל-אֵלִיָּהוּ, מַה-לִּי וָלָךְ, אִישׁ הָאֱלֹהִים: בָּאתָ אֵלַי לְהַזְכִּיר אֶת-עֲוֺנִי, וּלְהָמִית אֶת-בְּנִי. יט וַיֹּאמֶר אֵלֶיהָ, תְּנִי-לִי אֶת-בְּנֵךְ; וַיִּקָּחֵהוּ מֵחֵיקָהּ, וַיַּעֲלֵהוּ אֶל-הָעֲלִיָּה אֲשֶׁר-הוּא יֹשֵׁב שָׁם, וַיַּשְׁכִּבֵהוּ, עַל-מִטָּתוֹ. כ וַיִּקְרָא אֶל-יְהוָה, וַיֹּאמַר: יְהוָה אֱלֹהָי--הֲגַם עַל-הָאַלְמָנָה אֲשֶׁר-אֲנִי מִתְגּוֹרֵר עִמָּהּ הֲרֵעוֹתָ, לְהָמִית אֶת-בְּנָהּ. כא וַיִּתְמֹדֵד עַל-הַיֶּלֶד שָׁלֹשׁ פְּעָמִים, וַיִּקְרָא אֶל-יְהוָה וַיֹּאמַר: יְהוָה אֱלֹהָי, תָּשָׁב נָא נֶפֶשׁ-הַיֶּלֶד הַזֶּה עַל-קִרְבּוֹ. כב וַיִּשְׁמַע יְהוָה, בְּקוֹל אֵלִיָּהוּ; וַתָּשָׁב נֶפֶשׁ-הַיֶּלֶד עַל-קִרְבּוֹ, וַיֶּחִי. כג וַיִּקַּח אֵלִיָּהוּ אֶת-הַיֶּלֶד, וַיֹּרִדֵהוּ מִן-הָעֲלִיָּה הַבַּיְתָה, וַיִּתְּנֵהוּ, לְאִמּוֹ; וַיֹּאמֶר, אֵלִיָּהוּ, רְאִי, חַי בְּנֵךְ. כד וַתֹּאמֶר הָאִשָּׁה, אֶל-אֵלִיָּהוּ, עַתָּה זֶה יָדַעְתִּי, כִּי אִישׁ אֱלֹהִים אָתָּה; וּדְבַר-יְהוָה בְּפִיךָ, אֱמֶת.
↑  לב וַיָּבֹא אֱלִישָׁע, הַבָּיְתָה; וְהִנֵּה הַנַּעַר מֵת, מֻשְׁכָּב עַל-מִטָּתוֹ. לג וַיָּבֹא, וַיִּסְגֹּר הַדֶּלֶת בְּעַד שְׁנֵיהֶם; וַיִּתְפַּלֵּל, אֶל-יְהוָה. לד וַיַּעַל וַיִּשְׁכַּב עַל-הַיֶּלֶד, וַיָּשֶׂם פִּיו עַל-פִּיו וְעֵינָיו עַל-עֵינָיו וְכַפָּיו עַל-כַּפָּו, וַיִּגְהַר, עָלָיו; וַיָּחָם, בְּשַׂר הַיָּלֶד. לה וַיָּשָׁב וַיֵּלֶךְ בַּבַּיִת, אַחַת הֵנָּה וְאַחַת הֵנָּה, וַיַּעַל, וַיִּגְהַר עָלָיו; וַיְזוֹרֵר הַנַּעַר עַד-שֶׁבַע פְּעָמִים, וַיִּפְקַח הַנַּעַר אֶת-עֵינָיו. לו וַיִּקְרָא אֶל-גֵּיחֲזִי, וַיֹּאמֶר קְרָא אֶל-הַשֻּׁנַמִּית הַזֹּאת, וַיִּקְרָאֶהָ, וַתָּבֹא אֵלָיו; וַיֹּאמֶר, שְׂאִי בְנֵךְ. לז וַתָּבֹא וַתִּפֹּל עַל-רַגְלָיו, וַתִּשְׁתַּחוּ אָרְצָה; וַתִּשָּׂא אֶת-בְּנָהּ, וַתֵּצֵא.
↑  Ferguson, page 13.
↑  Sizer, Peter. "The Widow of Nain", Orthodox Research Institute, November, 1999
↑  וַיִּקְרָא אֵלָיו יוֹחָנָן שְׁנַיִם מִתַּלְמִידָיו וַיִּשְׁלָחֵם אֶל־יֵשׁוּעַ לֵאמֹר לוֹ הַאַתָּה הוּא הַבָּא אִם־נְחַכֶּה לְאַחֵר׃
↑  וַיַּעַן יֵשׁוּעַ וַיֹּאמֶר אֲלֵיהֶם לְכוּ וְהַגִּידוּ לְיוֹחָנָן אֵת אֲשֶׁר רְאִיתֶם וַאֲשֶׁר שְׁמַעְתֶּם עִוְרִים רֹאִים וּפִסְחִים מְהַלְּכִים וּמְצֹרָעִים מְטֹהָרִים וְחֵרְשִׁים שׁוֹמְעִים וּמֵתִים קָמִים וַעֲנִיִּים מִתְבַּשְּׂרִים׃
| --- | --- |
בקרת זהויות :  NLI: 987007417299405171  LCCN: sh2016000386 
כנסיית בן האלמנה בכפר נין הנחשב כאתר שבו נעשה הנס.
ואנס הארטקה

ואנס הארטקה (באנגלית: Rupert Vance Hartke‏; 31 במאי 1919 - 27 ביולי 2003) היה פוליטיקאי אמריקאי חבר המפלגה הדמוקרטית. כיהן כסנאטור מטעם מדינת אינדיאנה בין השנים 1959 ל-1977.
ראשית חייו

נולד בסטנדל, מחוז פיקה, אינדיאנה ולמד בבתי ספר ממלכתיים בסטנדל. בשנת 1940 סיים את לימודיו באוניברסיטת אוונסוויל ובין השנים 1942 ל-1946 שירת בצי האמריקאי ומשמר החופים. בשנת 1948 סיים את לימודי המשפטים שלו בקמפוס בלומינגטון של אוניברסיטת אינדיאנה.
קריירה פוליטית

בשנים 1950–1951 שימש הארטקה כסגן התובע הכללי של מחוז ואנדרבור וב-1956–1958 כראש עירית אוונשויל.
קריירה פוליטית > סנאטור

בשנת 1958 נבחר מטעם המפלגה הדמוקרטית לסנאטור. נבחר שוב לתפקיד ב-1964 ו-1970. בסנאט היה מתנגד חריף למלחמת וייטנאם. במהלך תקופת כהונתו הראשונה היו לו יחסים טובים עם הנשיא לינדון ג'ונסון. הוא שימש כחבר ועדת הכספים וועדת המסחר בסנאט ופעל רבות לתוכניות מדיקר ומדיקייד ותמך בחוק זכויות האזרח. במהלך כהונתו השנייה עזר ליצור תוכניות הלוואה לסטודנטים והטבות ליוצאי מלחמה. כמו כן בתור יושב ראש תת-הוועדה לענייני תחבורה יבשתית בסנאט פעל לכינון תאגיד הרכבות הממשלתי אמטרק. התנגדותו למלחמת וייטנאם לא הייתה פופולרית באינדיאנה. אף על פי כן, ניצח ב-1970 במרוץ צמוד את המועמד הרפובליקני לסנאט ריצ'רד רודבוש וזכה בכהונה שלישית. ב-1976 הפסיד בבחירות לריצ'רד לוגאר.
הארטקה נפטר בווירג'יניה ב-27 ביולי 2003 בגיל 84 ונקבר בבית הקברות הלאומי ארלינגטון. השאיר אחריו אישה (מרת'ה) ושבעה ילדים.
וילה פארנזינה

| --- | --- |

 מידע כללי
 סוג:  וילה, מוזיאון דת, palazzo museum, museum of a public entity 
 כתובת:  Via della Lungara 230, 00165 Roma, Via Della Lungara 230, Roma 
 מיקום:  עיריית רומא 
 מדינה:  איטליה 
 בעלים:  איטליה 
 מבקרים בשנה:  24,000 (נכון ל־2020)
 הקמה ובנייה
 אדריכל:  בלדסרה פרוצי 
 סגנון אדריכלי:  אדריכלות הרנסאנס 
 מידות
 שטח:  700 מ"ר (נכון ל־2015) 
 קואורדינטות:  41°53′37″N 12°28′03″E﻿ / ﻿41.893611111111°N 12.4675°E﻿ / 41.893611111111; 12.4675
 www.villafarnesina.it
  (למפת רומא מוגדלת) וילה פארנזינה(למפת רומא רגילה) וילה פארנזינה
 
וילה פארנזינה (באיטלקית: Villa Farnesina) היא וילה מתקופת הרנסאנס שנבנתה ברובע טרסטוורה של העיר רומא בירת איטליה.
היסטוריה

וילה פארנזינה נבנתה עבור אגוסטינו קיגי, סוחר עשיר ובנקאי מסיינה אשר שימש כשר האוצר של האפיפיור יוליוס השני. הוילה נבנתה בין השנים 1506–1511 בתכנונו של האמן מסיינה בלדסרה פרוצי, לו סייעה ג'יליאנו דה סאנגאלו.
וילה זו נבנתה בסגנון שונה מארמונות הרנסאנס של רומא, אשר נבנו בצורה של טירה מבוצרת - מבנים רבועיים, שחלקם מגדלים, המקיפים חצר פנימית סגורה. הוילה נבנתה כבית קיץ, ובו חלונות רבים, וסביבה גן רחב ידיים.
קיגי הורה על עיטור קירות המבנה בפרסקאות ממיטב אמני התקופה: רפאל, בלדסרה פרוצי, סבסטיאנו דל פיומבו, ג'וליו רומאנו ואיל סודומה. הידוע שבין הפרסקאות שצוירו הוא ניצחון גלתיאה של רפאל.
בשנת 1577 עברה הוילה לידי משפחת פארנזה, ומכאן שמה כיום, ולאחר מכן הועברה לבעלות בית בורבון ובשנת 1861 הפך המבנה לביתו של שגריר ספרד ברומא. כיום המבנה נמצא בבעלות ממשלת איטליה, ופועלת בו האקדמיה דאי לינצ'אי - האקדמיה למדעים של רומא.
פרסקאות אולם הפרספקטיבה, מעשה ידי בלדסרה פרוצי
ויויאן צ'רויוט

ויויאן צ'רויוט (באנגלית: Vivian Cheruiyot; נולדה ב-11 בספטמבר 1983) היא אתלטית קנייתית, האלופה האולימפית (ריו דה ז'ניירו 2016) ואלופת העולם (ברלין 2009 וטגו 2011) בריצת 5000 מטר, ואלופת העולם (טגו 2011 ובייג'ינג 2015) בריצת 10000 מטר.
ביוגרפיה

צ'רויוט נולדה ליד קייו שבמחוז ריפט ואלי. היא מתאמנת בהדרכתו של ריקי סימס.
ביוגרפיה > תחילת הקריירה

בשנת 1999 זכתה צ'רויוט במדליית כסף באליפות העולם במרוצי שדה לנוער. אותה שנה באליפות העולם באתלטיקה לנוער היא זכתה במדליית ארד בריצת 3000 מטר.
בשנת 2000 זכתה צ'רויוט במדליית זהב באליפות העולם במרוצי שדה לנוער.
ביוגרפיה > 2007

באליפות העולם באתלטיקה שנערכה באוסקה, יפן באוגוסט 2007 זכתה צ'רויוט במדליית כסף בריצת 5,000 מטר בתוצאה של 14:58.50 דק דקות, אחרי מסרט דפאר מאתיופיה (14:57.91 דקות) ולפני בת ארצה פריסקה ג'פלטינג צ'רונו (14:59.21 דקות).
ביוגרפיה > 2008

באולימפיאדת בייג'ינג (2008) סיימה צ'רויוט במקום חמישי בריצת 5000 מטר בתוצאה של 15:46.32 דקות. בשלב המוקדמות היא קבעה תוצאה של 14:57.27 דקות.
ביוגרפיה > 2009 > אלופת עולם

באליפות העולם באתלטיקה שנערכה בברלין, גרמניה באוגוסט 2009 זכתה צ'רויוט במדליית זהב בריצת 5,000 מטר בתוצאה של 14:57.97 דקות, לפני בת ארצה סילביה צ'ביווט-קיבט (14:58.33 דקות) ודפאר (14:58.41 דקות).
ביוגרפיה > 2010

באליפות העולם באתלטיקה באולם שנערכה בדוחא קטר, במרץ 2010 זכתה צ'רויוט במדליית כסף בריצת 3000 מטר בתוצאה של 8:51.85 דקות, אחרי דפאר (8:51.17 דקות) ולפני סנטיהו אג'יגו מאתיופיה (8:52.08 דקות).
באליפות אפריקה באתלטיקה שנערכה בסוף יולי אותה שנה זכתה צ'רויוט במדליית זהב בריצת 500 מטר בתוצאה של 16:18.72 דקות, לפני האתיופיות דפאר (16:20.54 דקות) ואג'יגו (16:22.32 דקות).
במשחקי חבר העמים שנערכו בדלהי, הודו באוקטובר אותה שנה זכתה צ'רויוט במדליית זהב בריצת 5000 מטר בתוצאה של 15:55.12 דקות, לפני בנות ארצה צ'ביווט-קיבט (15:55.61 דקות) ואינס צ'נונג' (16:02.47 דקות).
ביוגרפיה > 2011

באליפות העולם באתלטיקה שנערכה בטגו, קוריאה הדרומית באוגוסט 2011 זכתה צ'רויוט בשתי מדליות זהב, בריצת 5000 מטר בתוצאה של 14:55.36 דקות, לפני צ'ביווט-קיבט (14:56.21 דקות) ודפאר (14:56.94 דקות) ובכך הגנה על תוארה, ובריצת 10,000 מטר בתוצאה של 30:48.98 דקות, לפני סלי קיפייגו (30:50.04 דקות) ואלופת העולם היוצאת לינט מסאי (30:53.59 דקות). היה זה ניצחון משולש של קנייה השני, לאחר ניצחונן של הנשים הקנייתיות בריצת המרתון בבוקר אותו היום.
ביוגרפיה > 2012 > מדליית כסף אולימפית

באולימפיאדת לונדון (2012) זכתה צ'רויוט בשתי מדליות, כסף וארד. מדליית כסף בריצת 5000 מטר בתוצאה של 15:04.73 דקות, אחרי מסרט דפאר אתיופיה (15:04.25 דקות) ולפני שיאנית העולם טירונש דיבאבה מאתיופיה (15:05.15 דקות) ובמדליית ארד בריצת 10000 מטר בתוצאה של 30:30.44 דקות, אחרי טירונש דיבאבה (30:20.75 דקות) וסאלי קיפייגו מקניה (30:26.37 דקות).
ביוגרפיה > 2016 > מדליות זהב וכסף אולימפיות

באולימפיאדת ריו דה ז'ניירו (2016) זכתה צ'רויוט במדליית כסף בריצת ה-10000 מטר בשיא קניה חדש של 29:32:53 דקות, אחרי אלמז איינה שקבעה שיא עולם חדש של 29:17.45 דקות ולפני האלופה היוצאת טירונש דיבאבה 29:42.56 דקות, שתיהן מאתיופיה. בריצת 5000 מטר קבעה שיא אולימפי חדש של 14:26.17 דקות וזכתה במדליית זהב.
שיאים אישיים

ריצת 1500 מטר: 4:06.65 דקות (2007)
ריצת 3000 מטר: 8:28.66 דקות (2007)
ריצת 5000 מטר: 14:20.89 דקות (2011)
ריצת 10000 מטר: 29:32.53 דקות (2016)
זנקט ונדל

| --- | --- |
סמל זנקט ונדלסמל זנקט ונדל

ככר המצודה (Schlossplatz) בזנקט ונדל
 מדינה:  גרמניה גרמניה
 מדינה:  חבל הסאר חבל הסאר
 מחוז:  זנקט ונדל
 ראש העיר:  פיטר קלאר   Peter Klär
 שפה רשמית:  גרמנית
 שטח:  113.54 קמ"ר
 גובה:  260-400 מטרים
 אוכלוסייה:  ‏
  ‑ בעיר:  25,583 (31 בדצמבר 2022)
  ‑ צפיפות:  230 נפש לקמ"ר (2011)
 קואורדינטות:  49°28′N 7°10′E﻿ / ﻿49.467°N 7.167°E﻿ / 49.467; 7.167
 אזור זמן:  UTC +1
 http://www.sankt-wendel.de/
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניזנקט ונדל(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניזנקט ונדל(למפת חבל הסאר רגילה) זארבריקן נוינקירכן הומבורג פלקלינגן זנקט אינגברט סארלואי מרציג דילינגן ריינלנד-פפאלץ צרפת לוקס.זנקט ונדל(למפת חבל הסאר מוגדלת) זארבריקן נוינקירכן הומבורג פלקלינגן זנקט אינגברט סארלואי מרציג דילינגן ריינלנד-פפאלץ צרפת לוקס.זנקט ונדל  he tabBackground:;tabBorder:#aaa;defaultTab:0;
זנקט ונדל (בגרמנית: Sankt Wendel) היא בירת מחוז זנקט ונדל שבמדינת חבל הסאר שבגרמניה. העיר שוכנת על נהר בליס (Blies), מיובלי נהר הסאר, במרחק 36 ק"מ מצפון-מזרח לבירת החבל זארבריקן והיא נקראת על שם הקדוש ונדלין (Wendelin) מטריר.
ערים תאומות

צרפת רזה (אנ'), צרפת
ברזיל סאו ונדלינו (אנ'), ברזיל
אירלנד בלבריגן (אנ'), אירלנד
הערות שוליים

| --- | --- |
בקרת זהויות :  NLI: 987007533530505171  GND: 4105329-1  LCCN: nr88003970  MusicBrainz: 06f2f76c-f409-4b89-bacf-4d7a5d75941b  VIAF: 127105824   WorldCat (עם VIAF): 127105824
התיבה של אבא נוח

| --- | --- |

 בימוי:  וילפרד ג'קסון
 הופק בידי:  וולט דיסני
 מוזיקה:  לי הרליין
 אנימטור:  צ'אק קאוץ' פול פנל הארי ריבס
 מדינה:  ארצות הברית ארצות הברית
 חברת הפקה:  אולפני וולט דיסני
 חברה מפיצה:  יונייטד ארטיסטס
 הקרנת בכורה:  8 באפריל 1933
 משך הקרנה:  8:24 דקות
 שפת הסרט:  אנגלית
 סוגה:  סרט מצויר 
 סרט קודם:  ציפורים באביב
 סרט הבא:  שלושה חזירים קטנים
 דף הסרט ב־IMDb
 
התיבה של אבא נוח (באנגלית: Father Noah's Ark) הוא סרט הנפשה קצר אמריקאי שיצא לאקרנים ב-8 באפריל 1933, כחלק מסדרת הסרטים "סימפוניות טיפשיות". הסרט מבוסס על תיבת נח המוזכרת בספר בראשית. הפרטיטורה המוזיקלית של הסרט היא עיבוד לריקוד הראשון ב-12 הקונטרדנסות של לודוויג ואן בטהובן.
עלילה

הסרט מתחיל בבניית התיבה, האב נח מכין את תוכניות התיבה ונותן פקודות לבנייתה. בניו, שם, חם, ויפת "בונים את התיבה מבוקר ועד חשכה ומרעישים הרבה", תוך שהם מקבלים מעט עזרה מהחיות, בעוד נשותיהם מעמיסות אספקת מזון כדי שישרדו את המבול, ואשת נח מכבסת בגדים.
בסופו של דבר, מתחיל המבול והחיות נקראות, זוגות זוגות לתיבה, כשהן משאירות בכוונה שני בואשים מאחור. עד מהרה התיבה מטולטלת על ידי הסערה, ודיירי התיבה משבחים את ה'. בשלב מסוים נמלא פיו של נח מי גשמים הדולפים דרך התקרה, והוא נאלץ לפתוח אשנב כדי לירוק אותם החוצה, ואז הוא נרדף על ידי ברק תועה, אותו הוא מוציא דרך אשנב אחר.
40 יום לאחר מכן המבול נגמר ויונה, נושאת ענף זית, עפה חזרה אל נוח ומשפחתו כדי לסמן כי נמצאה אדמה. הם מורידים את הכבש, והחיות חוזרות כולן אל היבשה (התיבה, במקרה זה, נחה על גבי עץ).
ביקורת

הקטע המוזיקלי "גאווה וזוהר טקס" מתוך הסרט "פנטסיה 2000", המבוסס גם הוא על סיפור תיבת נח, מביא התייחסויות קטנות לסרט זה.
מדיה ביתית

הסרט ראה אור פעם נוספת ב-4 בדצמבר 2001, ב"אוצרות וולט דיסני: סימפוניות טיפשיות - הקלאסיקות המוזיקליות ההיסטוריות". וצורף כסרטון בונוס לגרסת ה-VHS הבריטית של הסרט "דמבו הפיל המעופף".
מדבבים

נח: אלן ווטסון
אשת נח: לוסיל לה ורן
"מי בנה את התיבה?": ג'סי דלוס ג'ווקס
הערות שוליים

↑  "Silly Symphonies: The Historic Musical Animated Classics DVD Review". DVD Dizzy. נבדק ב-20 בפברואר 2021. {{cite web}}:  (עזרה)
זירו (מוזיקאי)

| --- | --- |

 לידה:  19 בינואר 1977 (בן 47) יוסטון, ארצות הברית 
 שם במה:  Z-Ro 
 מוקד פעילות:  ארצות הברית 
 תקופת הפעילות:  מ-1994 
 מקום לימודים:  Willowridge High School 
 סוגה:  מוזיקת היפ הופ, הארדקור ראפ, היפ הופ דרומי, גנגסטא ראפ, dirty south 
 חברת תקליטים:  אסיילום רקורדס 
 www.themocitydon.com
 
זירו (באנגלית: Z-Ro; בשמו האמיתי: ג'וזף ווין מאקווי; נולד ב-6 ביוני 1976, מיזורי סיטי, טקסס) הוא זמר ראפ ומפיק תקליטים.
לאורך השנים צבר מוניטין כראפר דרומי ונודע כאמן מחתרתי שמרבית משיריו עוסקים בגזענות, עוני, פשע וסמים. זירו מכר קרוב למיליון תקליטים בארצות הברית, וקרוב ל 1.1 מיליון ברחבי העולם. הוא פופולרי בעיקר בדרום ארצות הברית, זירו כונה על ידי הניו יורק טיימס כראפר מוכשר באופן בולט.אלבומו של זירו I'm Still Livin יצא לאור ב-2006 בזמן שזירו ישב בכלא בגין אחזקת סמים,[דרוש מקור] וכונה על ידי ה-"Houston Chronicle" כ"אחד האלבומים הכי טובים שיצאו אי-פעם מיוסטון".